
Kasutusloa väljastamine
1. ASJAOLUD JA MENETLUSE KÄIK

Läbivaatamiseks laekus A. Puškini tn 33 asuvas hoones teisel korrusel rekonstrueeritud sotsiaalse adaptsiooni keskuse ruumide (ruumide pindala 308 m2) kasutusloa taotlus koos õigesti vormistatud ehitamise tehniliste dokumentide ja makstud riigilõivuga.

Ehitise ülevaatuseks kaasatud isikud kinnitasid ülevaatuse aktil, et A. Puškini tn 33 ülevaatuseks esitatud ehitised vastavad ehituseeskirjadele- ja normidele ning keskkonna-, tervise-, tuletõrje-, tarbija- ja töökaitse nõuetele. 

Ida-Eesti Päästekeskuse inseneride büroo juhataja Janek Floren väljendas oma arvamust 08.09.2010 objekti ülevaatuse teatises nr 7.3-9.1/29-2, kus on kirjas: „Esitatud tuletõrjekraani katsetuse aktist selgus, et hoones paiknevad tuletõrjekraanid ei vasta nõuetele ning neist ei ole võimalik saada tulekustutusvett. Kuna antud probleemi ei olnud võimalik lahendada antud projekti käigus, siis ruumidele kasutusloa saamisele me takistusi ei näe. Sisevesikude probleem tuleb lahendada kogu hoones tervikuna. Arvamus: rekonstrueeritud ruumidele (308 m2) võib väljastada kasutusloa.“ Kinnisturaamatu andmetel hoone omanik on Narva linn. Kehtiva seadusandluse kohaselt ehitise ohutuse eest vastutab ehitise omanik, ehitise ja selle osa tuleohutusnõuete järgimise üle teostab riiklikku järelevalvet Päästeamet ja päästekeskus ning antud juhul päästekeskuse järelevalvet teostatava isiku arvamusel, vaatamata avastatud puudusele ruumidele võib väljastada kasutusluba.
Ruumide rekonstrueerimisprojekti seletuskirja tuleohutusosa on Ida-Eesti Päästekeskuse poolt heaks kiidetud tingimusega, et „ehituses on sisetuletõrje veevärk“.

2. ÕIGUSLIKUD ALUSED

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Haldusmenetluse seaduse § 4 lõike 1 järgi kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel.
2.3. Tuleohutuse seaduse § 5 lõike 1 kohaselt kohalik omavalitsus võib ehitusseaduses sätestatud kirjaliku nõusoleku anda ning ehitusloa ja ehitise kasutusloa väljastada, kui asukohajärgne päästekeskus on ehitusprojekti või ehitise kasutusloa kirjalikult heaks kiitnud.

2.4. Narva linna ehitusmääruse §27  lg 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.

3. OTSUS

Väljastada A. Puškini tn 33 hoone teisel korrusel rekonstrueeritud sotsiaalse adaptsiooni keskuse ruumidele (ruumide pindala 308 m2) kasutusluba.

3. ALTERNATIIVOTSUS
Keelduda A. Puškini tn 33 hoone teisel korrusel rekonstrueeritud  sotsiaalse õppekeskuse ruumidele (ruumide pindala 308 m2) kasutusloa väljastamisest kuni Ida-Eesti Päästekeskuse 08.09.2010 objekti ülevaatuse teatises nr 7.3-9.1/29-2 kirjeldatud puuduse kõrvaldamiseni.

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

